На основу члана 70. Статута Општине Владичин Хан („Службени гласник Града Врања”, број 4/19), члана 30. Одлуке о Општинском већу Општине Владичин Хан („Службени гласник Града Врања“, број 9/19) и члана 73. Пословника Општинског већа Општине Владичин Хан („Службени гласник Града Врања“, број 31/20), Општинско веће Општине Владичин Хан на седници одржаној дана 19.10.2020 године, донело је

**ПРАВИЛНИК**

**О КОРИШЋЕЊУ СЛУЖБЕНИХ МОБИЛНИХ ТЕЛЕФОНА И СЛУЖБЕНИХ БРОЈЕВА**

ОСНОВНЕ ОДРЕДБЕ

**Члан 1.**

 Овим Правилником, уређује се право на коришћење, начин коришћења службених мобилних телефона и службених бројева мобилне телефоније изабраних, постављених и запослених лица у органима Општине у циљу благовременог и ефикасног извршавања службених послова из оквира права и дужности Општине, поверених послова Републике и доступности корисника мобилног телефона у свако време за службене потребе.

 Право на коришћење службеног мобилног телефона је право корисника на доделу мобилног телефона, одржавање мобилног телефона у исправном стању и право плаћања месечног рачуна за коришћење мобилног телефона у прописаној висини.

ПРАВО КОРИШЋЕЊА

**Члан 2.**

 Право на коришћење службеног мобилног телефона и службених бројева мобилне телефоније, под условима прописаним овим Правилником имају изабрана, постављена лица, запослени и радно ангажовани у органима Општине Владичин Хан.

**Члан 3.**

 Право на коришћење службеног мобилног телефонаи службених бројева мобилне телефоније имају следећа изабрана и постављена лица:

- Председник општине,

- Заменик Председника општине,

- Председник Скупштине општине,

- Заменик председника Скупштине општине,

- Чланови Општинског већа,

- Помоћници Председника општине,

- Начелник Општинске управе,

- Секретар Скупштине општине.

- Општински правобранилац

**Члан 4.**

 Право на коришћење службеног мобилног телефона и службених бројева мобилне телефоније имају и руководиоци организационих јединица у Општинској управи и запослени чија је природа посла таква да постоји потреба да је у свако време доступан грађанима, изабраним и постављеним лицима и другим сарадницима.

 О праву на коришћење службеног мобилног телефона и службених бројева запосленог из става 1. овог члана одлучује Начелник Општинске управе.

**Члан 5.**

 У одређеним случајевима када се ради о извршавању послова од интереса за Општину Владичин Хан руководиоци органа Општине Владичин Хан у оквиру својих надлежности, посебном одлуком, могу одобрити коришћење службеног мобилног телефона и службених бројева мобилне телефоније и лицу које није обухваћено чл. 1. до чл. 4 овог Правилника.

 Одлука из претходног става. мора у себи садржати, поред права на коришћење службених бројева или службеног телефона, и лимит потрошње за наведене службене бројеве.

ПОТРОШЊА

**Члан 6.**

 Потрошња коришћења службених бројева прати се месечно.

Корисник службеног броја има право да део износа месечне потрошње пада на терет буџета Општине Владичин Хан.

Потрошња из претходног става овог члана дефинише се као збир месечних претплата тарифних пакета и оствареног телекомуниакционог саобраћаја службених бројева које корисник користи.

 Потрошња из става 2 овог члана може бити једнака или мања од максималног износа потрошње који је дефинисан за категорију лица којој корисник припада у члану 7 овог Правилника.

 На основу спецификације месечног рачуна оператера мобилне телфоније у потрошњу из става 2 овог члана не улазе следеће ставке:

 - „Рата бруто“ – односи се на куповину мобилног телефона о трошку корисника

 - „Наплата у име и за рачун другог“ – посебне услуге, премиум сервиси, СМС наплата паркирања, хуманитарни СМС према трећим лицима.

 Део потрошње изнад максималног износа потрошње који је дефинисан за категорију лица којој корисник припада у члану 7 овог Правилника падаће на терет корисника.

 Укупна остварена потрошња из претходног става овог члана, са ПДВ-ом, обуставља се кориснику од плате или уговорене накнаде за рад.

 У ситуацијама када се остварена потрошња на терет корисника не може обуставити од плате или уговорене накнаде за рад, корисник је дужан да настали дуг уплати, у року од 30 дана, на рачун буџета Општине Владичин Хан.

 У циљу обезбеђивања плаћања, сваки корисник службеног броја потписује изјаву на прописаном обрасцу, која је саставни део овог Правилника о обустављању дела плате или уговорене накнаде за рад на име измирења износа трошкова рачуна за службени број, изнад одобреног износа.

МаксимАлни износи потрошње на терет буџета Општине Владичин Хан

**Члан 7.**

Максимлни износи потрошње на терет буџета Општине Владичин Хан за кориснике од чл. 1. до чл. 5 овог Правилиника дефинишу се по органима Општине Владичин Хан и категорији лица, а све на месечном нивоу.

 Утврђују се следећи максимални износи потрошње о трошку буџета Општине Владичин Хан:

 Максимлни износ потрошње на терет буџета Општине Владичин Хан за орган Општине Владичин Хан – „Председник општине“ приказан је у Табели 1:

Табела 1 - Председник општине

|  |  |  |  |  |
| --- | --- | --- | --- | --- |
| **Ред.број** | **Категорија лица** | **Износ Лимитиране Потрошње без ПДВ-а на месечном нивоу (до наведеног износа) (РСД)** | **Број лица** | **Укупно****(РСД)****(3\*4)** |
| **1.** | **2.** | **3.** | **4.** | **5.** |
| **1.** | **Председник општине** | **1500.00** | **1** | **1500.00** |
| **2.** | **Заменик председника општине** | **1000.00** | **1** | **1000.00** |
| **3.** | **Помоћници председника општине** | **1000.00** | **2** | **2000.00** |
| **4.** | **Остали запослени** | **300.00** | **-** | **-** |
| **5.** | **Лица по чл. 5 овог Правилника** | **-** | **-** | **-** |
|  | **УКУПНИ ЛИМИТ (1 ДО 5):** | **4500,00** |

 Максимални износ потрошње на терет буџета Општине Владичин Хан за орган Општине Владичин Хан – „Општинско веће“ приказан је у Табели 2:

Табела 2- Општинско веће

|  |  |  |  |  |
| --- | --- | --- | --- | --- |
| **Ред.број** | **Категорија лица** | **Износ Лимитиране Потрошње без ПДВ-а на месечном нивоу (до наведеног износа) (РСД)** | **Број лица** | **Укупно****(РСД)****(3\*4)** |
| **1.** | **2.** | **3.** | **4.** | **5.** |
| **1.** | **Члан општинског већа** | **550.00** | **7** | **3850.00** |
| **2.** | **Остали запослени** | **300.00** | **-** | **-** |
| **3.** | **Лица по чл. 5 овог Правилника** | **-** | - | **-** |
|  | **УКУПНИ ЛИМИТ (1 ДО 3):** | **3850.00** |

 Максимални износ потрошње на терет буџета Општине Владичин Хан за орган Општине Владичин Хан – „Скупштина општине“ приказан је у Табели 3:

Табела 3- Скупштина општине

|  |  |  |  |  |
| --- | --- | --- | --- | --- |
| **Ред.број** | **Категорија лица** | **Износ Лимитиране Потрошње без ПДВ-а на месечном нивоу (до наведеног износа) (РСД)** | **Број лица** | **Укупно****(РСД)****(3\*4)** |
| **1.** | **2.** | **3.** | **4.** | **5.** |
| **1.** | **Председник скупштине** | **1500.00** | **1** | **1500.00** |
| **2.** | **Заменик председника скупштине** | **1000.00** | **1** | **1000.00** |
| **3.** | **Секретар скупштине** | **1000.00** | **1** | **1000.00** |
| **4.** | **Остали запослени** | **300.00** | **-** | **-** |
| **5.** | **Лица по чл. 5 овог Правилника** | **-** | - | **-** |
|  | **УКУПНИ ЛИМИТ (1 ДО 5):** | **3500.00** |

 Максимални износ потрошње на терет буџета Општине Владичин Хан за орган Општине Владичин Хан – „Општинско правобранилаштво“ приказан је у Табели 4:

Табела 4- Општинско правобранилаштво

|  |  |  |  |  |
| --- | --- | --- | --- | --- |
| **Ред.број** | **Категорија лица** | **Износ Лимитиране Потрошње без ПДВ-а на месечном нивоу (до наведеног износа) (РСД)** | **Број лица** | **Укупно****(РСД)****(3\*4)** |
| **1.** | **2.** | **3.** | **4.** | **5.** |
| **1.** | **Општински правобранилац** | **1000.00** | **1** | **1000.00** |
| **2.** | **Остали запослени** | **300.00** | **1** | **300.00** |
| **3.** | **Лица по чл. 5 овог Правилника** | **-** | - | **-** |
|  | **УКУПНИ ЛИМИТ (1 ДО 3):** | **1600.00** |

 Максимални износ потрошње на терет буџета Општине Владичин Хан за орган Општине Владичин Хан – „Општинска управа“ приказан је у Табели 5:

Табела 5- Општинска управа

|  |  |  |  |  |
| --- | --- | --- | --- | --- |
| **Ред.број** | **Категорија лица** | **Износ Лимитиране Потрошње без ПДВ-а на месечном нивоу (до наведеног износа) (РСД)** | **Број лица** | **Укупно****(РСД)****(3\*4)** |
| **1.** | **2.** | **3.** | **4.** | **5.** |
| **1.** | **Начелник општинске управе** | **1000.00** | **1** | **1000.00** |
| **2.** | **Руководиоци одељења и одсека** | **600.00** | **7** | **4200.00** |
| **3.** | **Остали запослени** | **300.00** | **72** | **21600.00** |
| **4.** | **Лица по чл. 5 овог Правилника** | **-** | **-** | **-** |
|  | **УКУПНИ ЛИМИТ (1 ДО 3):** | **30000.00** |

 Лимити у колони број 5 у табелама Табела 1 до Табела 5 по категорији лица, као и укупни лимити по органима општине у поменутим табелама који су наведени на месечном нивоу, без ПДВ-а, не смеју се прекорачити.

 Корисник може располагати са више СИМ картица, с тим што лимит потрошње важи збирно за све картице којим располаже.

 Изузетно, у случајевима када се ради о извршењу послова од интереса за општину Владичин Хан кориснику из одређене категорије лица може се повећати лимитирани износ потрошње на основу посебне одлуке надлежног руководиоца органа Општине Владичин Хан, с тим да укупна потрошња свих категорија лица не прелази укупни лимит дефинисан за тај орган Општине Владичин Хан.

 Трошкове паркирања службеног возила које корисници, из чл.2 до чл. 5, плаћају путем СМС порука, а преко свог службеног број, падаће на терет буџета Општине Владичин Хан.

 Надлежни руководиоц органа Општине Владичин Хан дужан је да, посебном одлуком, одреди кориснике који имају право на ослобађање трошкова паркирања из претходног става.

КОРИШЋЕЊЕ СЛУЖБЕНОГ МОБИЛНОГ ТЕЛЕФОНА И СЛУЖБЕНОГ БРОЈА

**Члан 8.**

 Корисник службеног мобилног телефона је дужан да буде доступан на службени мобилни телефон у свако доба, и да савесно рукује мобилним телефоном односно СИМ картицом.

 Забрањено је давање на коришћење и послугу другим неовлашћеним лицима службеног мобилног телефона, који је додељен у складу са овим Правилником.

 Нестанак службеног мобилног телефона или квар на телефону, корисник мобилног телефона је дужан да без одлагања писмено пријави надлежном руководиоцу органа Општине Владичин Хан. Трошкови замене СИМ картице у случају оштећења или губитка исте падају на терет корисника. Трошкови поправке оштећеног мобилног телефона падају на терет корисника, осим када је оштећење признато у оквиру гарантног рока од стране добављача.

 Корисник службеног мобилног телефона је дужан да без одлагања врати или плати утврђену вредност службеног мобилног телефона престанком правног основа по коме му је додељен на коришћење.

 Корисник може да тражи промену броја на СИМ картици у случају да је СИМ картица са тим бројем раније коришћена од стране лица наведених у члану 1. овог Правилника.

 Органи Општине Владичин Хан задржавају право да у циљу рационализације трошкова коришћења службених бројева изврше промену тарифног пакета корисника без претходног обавештења.

 Корисник има право да у случају престанка коришћења службеног броја, задржи даље коришћење исте СИМ картице са истим бројем о свом трошку а на основу одлуке надлежног руководиоца органа Општине Владичин Хан, чиме тај број престаје да буде службени.

 Кориснику службеног броја у случају стварања великих рачуна који се не могу намирити из његове зараде, престанка функције у органима Општине, престанка радног односа или престанка радног ангажмана, може се суспендовати службени број на основу одлуке надлежног руководиоца органа Општине Владичин Хан. Сви трошкови настали у случају суспензије службеног броја падају на терет корисника.

 Корисник службеног броја има право активирања РОАМИНГ-а, и осталих специјалних услуга које оператер мобилне телефоније пружа искључиво на основу одлуке надлежног руководиоца органа Општине Владичин Хан.

КУПОВИНА МОБИЛНИХ ТЕЛЕФОНА ИЛИ ТАРИФНИХ ПАКЕТА О ТРОШКУ КОРИСНИКА

**Члан 9.**

 Корисници из члана 2 овог Правилника имају право куповине тарифних пакета, мобилног телефона или других уређаја о сопственом трошку искључиво у ситуацији ако је таква могућност предвиђена важећим уговором између оператера мобилне телефоније и Општине Владичин Хан.

 Право из претходног члана имају и лица ангажована на основу радног ангажмана по уговору ван радног односа у Општини Владичин Хан.

 Корисник из става 1 и става 2 овог члана, подноси захтев за куповину тарифних пакета или мобилног телефона о сопственом трошку на званичном обрасцу, који је саставни део овог Правилника надлежном руководиоцу органа Општине Владичин Хан. Надлежни руководиоц на основу поднетог захтева и прибављених мишљења службе за радне односе о статусу радног ангажмана и службе финансија Општине Владичин Хан о платежној способности корисника, склапа уговор о посредовању у куповини тарифних пакета или мобилног телефона или другог уређаја са корисником. У циљу обезбеђивања плаћања, сваки корисник потписује изјаву на прописаном обрасцу, која је саставни део овог Правилника, о обустављању дела плате на име измирења доспеле рате за куповину тарифних пакета или мобилног телефона или другог уређаја.

 Број рата за куповину тарифних пакета или мобилног телефона о трошку корисника дефинисан је важећим уговором између Општине Владичин Хан и оператера мобилне телефоније и не може се мењати.

АДМИНИСТРАЦИЈА БИЗНИС ГРУПЕ МОБИЛНЕ ТЕЛЕФОНИЈЕ

**Члан 10.**

 Одређује се запослени на пословима ИТ администратора у Општинској управи Владичин Хан за послове:

 - вођење евиденције о задуженим службеним бројевима,

 - реализацију захтева према оператеру мобилне телефоније а складу са уговором о коришћењу службених бројева и телефона између органа Општине Владичин Хан и оператера мобилне телефоније,

 - обрачун трошкова потрошње корисника на службеним бројевима на месечном нивоу,

 - спровођење одлука органа Општине Владичин Хан, а у складу са овим Правилником

 Органи Општине Владичин Хан дужни су да један примерак донешених одлука на основу овог Правилника, доставе именованом лицу из претходног става

**Члан 11.**

 Ступањем на снагу овог Правилника престаје да важи Правилник о коришћењу службених мобилних телефона и службених бројева донет на седници Општинског већа дана 02.09.2015. г. под бројем 06-86/3/2016-01.

**Члан 12.**

 Овај Правилник објавити на огласној табли Општинске управе Владичин Хан и званичном сајту Општине Владичин Хан.

 Овај Правилник ступа на снагу осмог дана од дана објављивања.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-79/7/20-III**

 **ЗАМЕНИК ПРЕДСЕДНИКА**

 Владимир Костић